ڈاکٹر_سید_عبدالحمید_گیلانی_نوناریؒ
ڈاکٹر سید عبدالحمیدگیلانی نوناریؒ کا بچپن اور جوانی اگرچہ مذہبی اور روحانی نہیں تھا۔ وہ ایک عام شخص کی طرح جانے جاتے تھے۔ برصغیر کی تقسیم کے وقت ان کی عمر 13سال تھی۔ ان کے والد سید رمضان شاہ کا خاندان حکمت میں برصغیر میں نام و مقام رکھتا تھا۔ بچپن میں یتیم ہوگئے اور زندگی کے 55سال یتیمی میں گزارئے۔ رہےڈاکٹر پیر عبدالحمید گیلانی نوناریؒ اگرچہ پیشہ کے لحاظ سے سرکاری ملازم تھے۔ لیکن خاندانی وراثت میں مذہبی رنگ غالب تھا اور اللہ کی طرف رغبت کی وجہ سے ہر وقت عبادت میں مشغول رہتے تھے۔ ان کا شجرہ نسب شیخ سید عبدالقادر جیلانیؒ سے جا ملتا ہے۔ دنیاوی زندگی کو نظر انداز کرکے انہوں نے عشق رسول صلی اللہ علیہ وآلہ وسلم میں اپنا من لگا رکھا تھا۔ ان کے چچا مولانامحمد یوسف نے ان کی زندگی میں تبدیلیاں لانے میں اہم کردار کیا۔ اور بچپن میں نماز’ روزہ کی نہ صرف تلقین کی بلکہ نماز’ روزہ باقاعدہ سے پابندی کرتے تھے۔ ڈاکٹر سید عبدالحمید گیلانی نوناری نے زندگی کے ابتدائی حالات یتیم ہونے کے سبب مشکلات میں گزارے اور مالی مشکلات کے علاوہ تعلیم کے حصول میں بھی مصائب کا سامنا کرنا پڑا۔ کیونکہ تقسیم ہند کے وقت آپ کا سارا خاندان شہید ہوگیا تھا اور تقسیم ہند کے 45 سال بعد پتہ چلا تھا کہ ان کی ایک بہن جس ٹرین پر سکھوں نے حملہ کیا تھا معجزانہ طور پر بچ گئی تھیں جن کا نام حمیدہ تھا۔ کیونکہ بزرگ خود سید عبدالحمید گیلانی اور ان کا سارا خاندان بھی اسی ٹرین میں سوار تھا۔ جن پر سکھوں نے مسلمانوں کو بے دردانہ حملہ کرکے خون کی ہولی کھیلی تھی۔ سید عبدالحمید گیلانی نوناریؒ کے والد سید محمد رمضان شاہ ہندوستان میں تحصیلدار کے عہدہ پر فائز تھے اور ولی کامل تھے۔ سید رمضان شاہ کا خاندان جیٹھوال میں بہت مشہور تھا۔ کیونکہ ان کے خاندان مذہبی روایات اور مذہبی ماحول خالصاً ہونے کے سبب خاندان میں ددھیال تمام افراد کے قد بہت لمبے تھے اور مذہبی لگائو کے سبب تمام خاندان کے افراد تقویٰ اور پرہیز گاری کے سبب علاقہ بھر میں نمایاں عزت و احترام کی نگاہ سے دیکھے جاتے تھے۔ سید عبدالحمید گیلانی نوناری اتنے باعمل شخص اور تقویٰ و پرہیز گار تھے کہ شکر گڑھ کے علاقہ لیسرکلاں میں ملازمت کے دوران ان کے عمل سے متاثر ہوکر کئی ہندو خاندانوں نے اسلام قبول کیا جو آج بھی اسلام کے دائرہ میں غیر ہندوئوں سے مسلمان ہونے والے خاندان اس علاقہ میں مقیم ہیں۔ چار سال سید عبدالحمید گیلانی نوناریؒ اس علاقہ میں رہے اور گردونواح کے دیہاتوں کے شخص شاہ صاحب کو حضور پاک اور اللہ کی پیاری باتیں سننے کیلئے لیجاتے تھے اور ساری ساری رات علاقہ کے لوگ عشق و محبت کی باتیں حضور پاک صلی اللہ علیہ وآلہ وسلم کی سنتے رہتے تھے۔ دیہاتوں سے بیمار بچے اور خواتین ان کے پاس آتے تو آپ اللہ اللہ کر دیتے تو وہ صحت یاب ہوجاتے تھے۔ قوالی کے بے حد شوقین تھے اور قوالی میں ان پر وجد طاری ہوجاتا تھا۔ صوفیاء کرام اور اچھے لوگوں کی صحبت میں بیٹھتے تھے۔ ڈاکٹر سید عبدالحمید گیلانی نوناریؒ صبر’ تصوف’ تقویٰ اور توکل کی جیتی جاگتی تصویر تھے۔ ملنساری’ خوش اخلاقی اور رشد و ہدایت سے وہ لوگوں میں علم و تصوف کی شمعیں روشن کرتے رہتے تھے۔ حضور صلی اللہ علیہ وآلہ وسلم کا نام نامی سن کر ان کی آنکھوں میں آنسو جاری ہوجاتے اور رکت طاری ہوجاتا۔ حضرت سلطان باہو کے مزار پر جاتے تو رو پڑتے اور حضرت داتا علی ہجویری کے مزار پربھی آنکھوں میں آنسوئوں کا سلسلہ جاری ہوجاتا ہے۔ ڈاکٹر سید عبدالحمید گیلانی نوناری کی زندگی کے مختلف پہلوئوں کا جائزہ لیا جائے تو معلوم ہوگا کہ انہوں نے مادیت کی بجائے روحانیت کی پرستش کی۔ اور نفسیاتی خواہشات کے خاتمہ کے لئے عمل طریقت سے کام لیا۔ کسی کو بھی پوری زندگی میں دکھ اور تکلیف نہیں دی۔ ان کی کتاب ”نبی اور تصوف” بھی بے حد مقبول ہوئی۔ جس میں طریقت’ شریعت’ بقاء جیسے تصوف کے اہم موضوعات پر تفصیل سے روشنی ڈالی گئی۔ اس کتاب کی تربیت و تدوین ان کے بیٹے سید عارف نوناری نے ان کی زندگی میں ہی کر دی تھی۔ سید عبدالحمید گیلانی نوناریؒ عاشق رسول صلی اللہ علیہ وآلہ وسلم ‘ درویش اور صوفی آدمی تھے۔ حضرت اویس قرنی کو اپنا آئیڈیل تصور کرتے تھے۔ دیکھا جائے تو سید عبدالحمید گیلانی کی زندگی بھی ایک سربستہ راز تھا۔ دنیاوی زندگی میں ان کی شخصیت کے بیشتر درویشانہ عناصر چھپے رہے۔ ان کے وصال کے بعد ان کی زندگی کے ایسے حقائق سامنے آئے جس سے سلوک و تصوف کی کئی جہتیں نمایاں ہوئیں۔ شاہ صاحب عام زندگی میں تکلفات نہیں کرتے تھے اور مکمل عاشق رسول صلی اللہ علیہ وآلہ وسلم کی حیثیت سے ان کی زندگی کے کئی پہلوئوں کو فراموش نہیں کیا جاسکتا ہے۔ ان کے چچا مولانا یوسف شاہ بھی ولی کامل تھے۔ ایک دفعہ لوگوں نے التجا کی کہ مولانا صاحب بارش نہیں ہورہی بارش کے لئے دعا کریں تو آپ نے لوگوں کو اکٹھا کرکے ایک میدان میں لے گئے۔ دھوپ بہت تیز تھی’ آپ نے دعا کی تو دعا کے دس منٹ کے بعد ہی بادلوں کی گھٹائیں چھا گئیں اور بارش شروع ہوگئی۔ اسی طرح سید عبدالحمید گیلانی نوناری کے بھی بے شمار واقعات ہیں جن سے ان کے عاشق رسول صلی اللہ علیہ وآلہ وسلم اور ولی ہونے کا ثبوت ملتا ہے۔ سید عبدالحمید گیلانی نوناری نے چار بیٹے اور چار بیٹیاں چھوڑی ہیں۔ ان میں ڈاکٹر سید امین گیلانی’ سید عار نوناری ڈاکٹر سید عبدالمجید گیلانی اور پروفیسر سید عبدالوحید شامل ہئں۔ آپ کا عرس یکم اپریل کو منایا جاتا اور مزار شریف نونار ضلع نارووال میں ہے۔ ڈاکٹر سید عبدالحمید گیلانی نوناریؒ صرف نونار علاقے کی وجہ سے لکھتے ہیں ۔